
ŠAKIŲ RAJONO SAVIVALDYBĖS  TARYBA

SPRENDIMAS
DĖL PROJEKTO „MAŽŲJŲ MIESTELIŲ TURIZMO GALIMYBĖS“ 
2008 m. kovo 27 d. Nr. T -84
Šakiai


Savivaldybės  taryba, vadovaudamasi savivaldybės tarybos 2008 m. vasario 21 d. sprendimo Nr. T-26  “Dėl savivaldybės 2008 metų biudžeto tvirtinimo“ 2 priedo 1 funkcijos 17 p., nusprendžia,

1.Pritarti ES struktūrinių fondų 2007-2013 metų regionų projektų finansavimui  skirto rajono savivaldybės administracijos  projekto "Mažųjų miestelių turizmo galimybės“ rengimui.

2.Užtikrinti ne mažesnį kaip 15 procentų projekto vertės bendrafinansavimą iš savivaldybės biudžete Regioninės plėtros programos finansavimui numatytų lėšų, jei pagal pateiktą paraišką bus skirta Europos Sąjungos struktūrinių fondų parama.


3.Skirti iš savivaldybės 2008 metų biudžete Regioninės plėtros programos  finansavimui numatytų lėšų projekto "Mažųjų miestelių turizmo galimybės“ techninės dokumentacijos ir paraiškos  parengimui reikalingą sumą, nustatytą taikant viešųjų pirkimų procedūras.


4.Įpareigoti savivaldybės administracijos Biudžeto ir turto skyrių pervesti iš savivaldybės 2008 metų biudžete Regioninės plėtros programos  finansavimui skirtų lėšų  1 punkte paminėto projekto parengimui reikalingą sumą  savivaldybės administracijai.

5.Įpareigoti savivaldybės administracijos Centralizuotos buhalterijos skyrių per 10 darbo dienų, pasirašius konsultavimo darbų priėmimo – perdavimo aktą,  pervesti 3 punkte minėtas lėšas į  pagal viešųjų pirkimų procedūras atrinktos konsultavimo kompanijos ar konsultanto  sąskaitą.

